Socrates Drank the Conium

Οι **Socrates** (πλήρες όνομα: **Socrates Drank the Conium**) ήταν ελληνικό progressive rock μουσικό συγκρότημα που σχηματίστηκε το 1969 στον Πειραιά από τους Γιάννη Σπάθα (κιθάρα), Αντώνη Τουρκογιώργη (μπάσο, τραγούδι) και Ηλία Μπουκουβάλα (ντραμς). Έχουν κυκλοφορήσει επτά studio albums και είναι γνωστότεροι για τραγούδια μεταξύ των οποίων τα "Starvation" και "Mountains". Γράφουν και σε αγγλικό στίχο. Ο ήχος τους είναι προσωπικός με κάποιες επιρροές από Τζίμι Χέντριξ, Φρανκ Ζάπα, Cream και άλλους. Το άλμπουμ τους *Phos* ήταν το κορυφαίο σε πωλήσεις ελληνικό ροκ άλμπουμ της δεκαετίας του 1970, πουλώντας περισσότερα από 200.000 αντίτυπα.

## Ιστορία
Οι Socrates πρωτοεμφανίστηκαν στα κλαμπ της Αθήνας, και κυρίως στο Κύτταρο. Το ρεπερτόριο τους συμπεριελάμβανε κομμάτια από τη δισκογραφία τους αλλά και διασκευές από καλλιτέχνες όπως ο Τζίμι Χέντριξ, ο Φρανκ Ζάπα, oι Rolling Stones και άλλους. Έγιναν γνωστοί για τον συνδυασμό του ύφους της ελληνικής παραδοσιακής ηπειρώτικης μουσικής και το έντονο ροκ στυλ με τα δύο σταθερά και ιδρυτικά μέλη, τον Γιάννη Σπάθα (κιθάρα) και τον Αντώνη Τουρκογιώργη (μπάσο, τραγούδι) να γράφουν τραγούδια όπως το "Mountains" και το "Starvation". Έχουν παίξει στο Hammersmith Odeon του Λονδίνου ως support σε περιοδεία των UFO. Για αρκετά χρόνια μετά το 1986, το γκρουπ δεν έκανε ζωντανές εμφανίσεις. Ωστόσο, το 1999 επανενώθηκε με συναυλία στον Λυκαβηττό, όπου τα βασικά μέλη βρέθηκαν ξανά μαζί (Τουρκογιώργης-Σπάθας-Τρανταλίδης) με την προσθήκη καινούργιων μουσικών (Δημήτρης Μπέλλος - πλήκτρα, Μαρκέλλα Παναγιώτου και Νίκος Κουρουπάκης - δεύτερα φωνητικά). Μαζί τους συνεργάστηκε ο πιανίστας Δημήτρης Πολύτιμος.

Μετά από κάποιες εμφανίσεις έγιναν σημαντικές αλλαγές των μελών και το συγκρότημα πήρε σταθερή μορφή από το 2002 μέχρι και το 2010 με τους: Γιάννη Σπάθα, Αντώνη Τουρκογιώργη, Μάκη Γιούλη, Αστέρη Παπασταματάκη και Μαρκέλλα Παναγιώτου. Στο διάστημα αυτό, το γκρουπ έκανε μεγάλες συναυλίες σε όλη την Ελλάδα αλλά και σε κλαμπ της Αθήνας μεταξύ των οποίων το Ρόδον, το Κύτταρο, το Rodeo και το House Of Art.

Το 2009 ο Γιάννης Σπάθας, ο Αντώνης Τουρκογιώργης και ο Μάκης Γιούλης ξεκίνησαν να ηχογραφούν νέα τραγούδια ωστόσο, κατά την διάρκεια των ηχογραφήσεων, ένα σοβαρό πρόβλημα υγείας του Αντώνη Τουρκογιώργη έπαυσε την πορεία της μπάντας. Το υλικό αυτό σώθηκε και κυκλοφόρησε το Σεπτέμβρη του 2023 με τον τίτλο Last Forever (Neradou), από την ΕΜΙ/Universal σε μίξη Κώστα Μπίγαλη.

## Μέλη

### Τελευταία σύνθεση (2010)

*Αντώνης Τουρκογιώργης - μπάσο, φωνητικά
*Γιάννης Σπάθας - κιθάρα, Roland guitar synthesizer  (απεβίωσε στις 6 Ιουλίου 2019)
*Μάκης Γιούλης - ντραμς

### Άλλα

*Μαρκέλλα Παναγιώτου - φωνητικά
*Αστέρης Παπασταματάκης - πλήκτρα
*Ηλίας Μπουκουβάλας - ντραμς
*Γιώργος Τρανταλίδης - ντραμς
*Κώστας Καραμήτρος - ντραμς
*Νίκος Αντύπας - ντραμς
*Κώστας Τριανταφύλλου - κιθάρα
*Κώστας Δουκάκης - κιθάρα (1973)
*Λεωνίδας Αλαχαδάμης - ντραμς (1978-1980) (απεβίωσε στις 17 Φεβρουαρίου 2018)

## Δισκογραφία
* (Appears on) *Live at Kyttaro* - 1971
*''Socrates Drank the Conium'' - 1972 (με κομμάτια όπως “Starvation”, “Close the door and lay down”, Blind illusion”, “It’s a disgusting world”) 
**[[Taste of Conium]]* - 1972 (με κομμάτια όπως “Good morning blues”, “Door of the dream”, “Waiting for the sun”, “See see rider”) 
* *[[On The Wings]]* - 1973
**[[Phos]]* - 1976 (συνεργασία με τον Βαγγέλη Παπαθανασίου)
**[[Waiting for Something]]* - 1980
* *Breaking Through* - 1981
* *Plaza* - 1983
* *Live in Concert - 1999
* *The Original Singles'' - Compilation released 2005
* Last Forever (Neradou) - 2023

## Παραπομπές


## Εξωτερικοί σύνδεσμοι
* Socrates Drank the Conium στο AllMusic

Κατηγορία:Ελληνικά rock συγκροτήματα
Κατηγορία:Μουσικά συγκροτήματα από την Αθήνα